Platejoggie glo ‘n spoedvraatŉ Bekende platejoggie van Metro FM is Vrydag in Pretoria in hegtenis geneem vir ŉ spoedoortreding, het die metropolisie Vrydag gesê. “Ons het die bekende persoon vir ŉ spoedoortreding in hegtenis geneem,” het Isaac Mahamba, woordvoerder van die metropolisie, gesê. “Hy het teen 176 km/h in ŉ 120 km/h-sone gery.” Die platejoggie het met sy swart Range Rover op die N1 in ŉ noordelike rigting gery. Hy word by die Brooklyn-polisiestasie aangehou waar hy kan aansoek doen om borgtog. “Hy sal na verwagting binnekort in die hof verskyn,” het Mahaba bygevoeg.